Diari Oficial de la Generalitat Valenciana


Sumari del DOGV 9755, del 29-12-2023 (2023/12786)

RESOLUCIÓ de 21 de desembre de 2023, de la Universitat Politècnica de València, per la qual es publica l'acord del seu Consell de Govern d'aprovació d'una oferta d'ocupació pública extraordinària del personal tècnic, de gestió i d'administració i serveis.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9755

Data del DOGV
:   29-12-2023

Secció del DOGV
:   IV. ADMINISTRACIÓ DE JUSTÍCIA

Número del document
:   2023/12713


Data del document
:   29-12-2023

Organisme emissor
:   Universitat Politècnica de València

Tipus de document
:   Resolució

Descriptors 

:   * Universitat Politècnica de València

RESOLUCIÓ de 21 de desembre de 2023, de la Universitat Politècnica de València, per la qual es publica l'acord del seu Consell de Govern d'aprovació d'una oferta d'ocupació pública extraordinària del personal tècnic, de gestió i d'administració i serveis.  
 [2023/12254]  
El Consell de Govern de la Universitat Politècnica de València va aprovar el 21 de desembre de 2023 una Oferta d'Ocupació Pública extraordinària per al seu personal tècnic, de gestió i d'administració i serveis d'acord amb el que preveu l'article 2017 del Reial decret llei 5/2023, de 28 de juny. L'article 55 de la Llei 4/2021, de 16 d'abril, de la funció pública valenciana preveu la publicació d'aquesta oferta en el DOGV.  
En conseqüència, aquest rectorat d'acord amb les competències atribuïdes per l'article 53 dels Estatuts de la Universitat Politècnica de València aprovats per Decret 182/2011, de 25 de novembre, del Consell resol:  
Publicar en el Diari Oficial de la Generalitat Valenciana l'Acord de 21.12.2023 del Consell de Govern que es transcriu a continuació.  
  
  
Contra aquest acord, que esgota la via administrativa, podrà interposar-se recurs potestatiu de reposició davant el mateix òrgan en el termini d'un mes, o bé directament recurs contenciós administratiu davant els òrgans de la Jurisdicció contenciosa administrativa en el termini de dos mesos, tots dos comptats des de l'endemà de la publicació d'aquesta resolució en el DOGV.  
  
València, 21 de diciembre de 2023.-El rector de la Universitat Politècnica de València: José E. Capilla Romá.  
  
  
«Acord de 21.12.2023 del Consell de Govern de la UPV d'Aprovació d'una Oferta d'Ocupació Pública Extraordinària del Personal Tècnic, de Gestió i d'Administració i Serveis (PTGAS) 2023, en execució de l'article 217 del Reial decret llei 5/2023, de 28 de juny  
  
  
L'article 217 del Reial decret llei 5/2023, de 28 de juny, pel qual s'adopten i prorroguen determinades mesures de resposta a les conseqüències econòmiques i socials de la Guerra d'Ucraïna, de suport a la reconstrucció de l'illa de La Palma i a altres situacions de vulnerabilitat; de transposició de Directives de la Unió Europea en matèria de modificacions estructurals de societats mercantils i conciliació de la vida familiar i la vida professional dels progenitors i els cuidadors; i d'execució i compliment del Dret de la Unió Europea, autoritza les Administracions Públiques una taxa addicional a fi que convoquen processos selectius conforme a la disposició addicional huitena de la Llei 20/2021, de 28 de desembre, de mesures per a reduir la temporalitat en l'ocupació pública, amb la finalitat de garantir en tot el territori el dret d'accés als processos d'estabilització en condicions d'igualtat.  
  
El nombre de places de la taxa addicional ha de ser equivalent a aquelles de naturalesa estructural, ocupades de manera temporal a 30 de desembre de 2021, per personal amb una relació d'eixa naturalesa anterior a l'1 de gener de 2016, que no haguera superat el procés d'estabilització convocat amb un sistema selectiu diferent del previst en la disposició addicional huitena de la Llei 20/2021, de 28 de desembre.  
Aquesta condició es compleix respecte a quatre places del subgrup C1, categoria/escala «administratiu» de la relació de llocs de treball del personal tècnic, de gestió, i d'administració i serveis de la UPV, per la qual cosa s'estima oportú per raons d'eficiència aprovar una oferta d'ocupació pública extraordinària. Aquesta proposta ha sigut objecte de negociació en el si de la Mesa General de Negociació de la UPV i informada favorablement per la Comissió Econòmica i de Recursos Humans en la seua sessió del 13.12.2023.  
En conseqüència, d'acord amb el que es preveu en l'article 217 del Reial decret llei 5/2023, de 28 de juny; l'article 50 de la Llei orgànica 2/2023, de 22 de març, del sistema universitari; l'article 70.2 del Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic; i l'article 55.1 de la Llei 4/2021, de 16 d'abril, de la funció pública valenciana; i amb les competències atribuïdes per l'article 45 dels Estatuts de la Universitat Politècnica de València aprovats per Decret 182/2011, de 25 de novembre, del Consell, el Consell de Govern de la Universitat Politècnica de València acorda:  
Aprovar una Oferta d'Ocupació Pública extraordinària, de personal tècnic, de gestió, i d'administració i serveis (PTGAS), consistent en quatre places del subgrup C1, sector Administració General, categoria/escala «administratiu», a resoldre mitjançant el procediment previst en la disposició addicional huitena de la Llei 20/2021, de 28 de desembre, de mesures per a reduir la temporalitat en l'ocupació pública».